Diari Oficial de la Generalitat Valenciana


Sumari del DOGV 9312, del 04-04-2022 (2022/2367)

Informació pública de la modificació número 33 de les normes subsidiàries de planejament.
-----------------------------------------------------------------------------------------

### Dades del document

Número de DOGV
:   9312

Data del DOGV
:   04-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2367


Data del document
:   14-03-2022

Organisme emissor
:   Ajuntament de Borriol

Tipus de document
:   Anunci

Descriptors 

:   * Borriol
    * pla d'urbanisme
    * administració local

Informació pública de la modificació número 33 de les normes subsidiàries de planejament. [2022/2367]  
La modificació número 33 de les normes subsidiàries de Borriol té per objecte definir i establir una correcta connexió viària, pecuària i per als vianants del nucli urbà de Borriol amb la zona nord-est de recent expansió i eixample, corresponents als sectors ZU-7 i ZU-8, per la qual cosa serà necessari adequar i reubicar una zona verda, definir amples vials, ajustar alineacions i canviar la qualificació de determinats àmbits i parcel·les d'acord amb la normativa sectorial de vies pecuàries. Expedient d'urbanisme 2020/0675 (Gestiona 2021/0005)  
El Ple de l'Ajuntament de Borriol, en sessió celebrada el 25 de novembre de 2021, va adoptar l'acord que en la seua part dispositiva diu el següent:  
«Primer. Sotmetre a informació pública durant un termini de 45 dies, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat l'expedient i documentació de la modificació. Com a complement inserir anunci en el tauler d'anuncis municipal. Els anuncis indicaran l'adreça electrònica per a la consulta.  
Segon. Consultar als organismes afectats amb petició dels informes exigibles d'acord amb la legislació sectorial, així com a les entitats subministradores dels serveis públics urbans que puguen resultar afectades.  
  
Tercer. Procedir a la inserció en la pàgina web municipal de la documentació sotmesa a informació pública i posar-la a la disposició del públic tant en la pàgina web municipal com en les dependències d'Urbanisme de l'Ajuntament de Borriol.»  
De conformitat amb el que s'estableix en l'article 61 del text refós de la Llei d'ordenació del territori, urbanisme i paisatge aprovat pel Decret legislatiu 1/2021, de 18 de juny, del Consell (TRLOTUP), en relació amb l'article 55 del mateix cos legal, s'obri el període de consultes i informació pública per a la presentació d'al·legacions i observacions durant el termini de 45 dies hàbils, a comptar de l'endemà de la publicació del present anunci en el Diari Oficial de la Generalitat Valenciana (DOGV).  
La documentació es troba a la disposició del públic en les dependències de l'Ajuntament de Borriol (pl. de la Font, 17, de 09.00 a 14.00 hores) i en la pàgina web municipal (https://borriol.sedelectronica.es/transparency/6731ea58-08a9-4f29-9e5f-f392cd2c4ec5/) en compliment de l'article 55.2 del TRLOTUP.  
  
Borriol, 14 de març de 2022.- L'alcalde president: Héctor Ramos Portolés.